[{"text_idx": "#000000", "text": "esplori la pasinton por antau\u0306enrigardi = esplorare il passato per guardare avanti"}, {"text_idx": "#000003", "text": "Lingve, lia agado tiel esprimig\u0302is:"}, {"text_idx": "#000004", "text": "\u2013 eldono en 1907 de \u201cNau\u0306lingva Etimologia Leksikono\u201c, kiu enhavas 2.445 radikojn de Esperanto kaj la parencajn formojn en la lingvoj latina, franca, itala, hispana, portugala, gemana, angla, rusa. La ideo de la verko estas montrado de loko okupita de Esperanto inter la lingvoj de la civilizita mondo"}, {"text_idx": "#000005", "text": "Teknikaj Vortaroj por LK (1909)"}, {"text_idx": "#000006", "text": "\u2013 traduko, en 1911, de \u201cFunebra parolado de Princo de Conde\u0301\u201d de Bossuet"}, {"text_idx": "#000007", "text": "\u2013 kaj li estis c\u0302efkunlaboranto de Enciklopedio (1933)"}, {"text_idx": "#000008", "text": "\u2013 en 1955 li antau\u0306parolis en la libro de Pierre Delaire \u201cL\u2019Espe\u0301ranto en douze lec\u0327ons\u201d"}, {"text_idx": "#000009", "text": "Koncerne Enciklopedio-n \u2013 verko pri Esperanto-movado, eldonita unuafoje en 1933-1934 kaj tute en esperanto \u2013 la redaktoroj s\u0302paris neologismojn kaj klopodis pri lingva klareco ec\u0302 por komencantoj. G\u0302is tiam g\u0302i estas taksenda la plej granda eldona ago en Esperantujo. La enciklopedio enhavas c\u0302irkau\u0306 2500 artikolojn, kaj priskribas ankau\u0306 c\u0302irkau\u0306 450 librojn por libro-amantoj. La plej ampleksaj artikoloj koncernas landajn agadojn."}, {"text_idx": "#000011", "text": "Li mortis je respektinda ag\u0302o: 92-jare."}, {"text_idx": "#000013", "text": "La skribaj\u0302o de Louis Bastien estis skribita en 1944, kiam li estis 75-jara, kaj g\u0302i estas adresata al la edzino de Jean Guillaume, filino de la paro Isbrucker. Je la fino de mia artikolo mi reproduktos komplete la du pag\u0302ojn de la letero."}, {"text_idx": "#000014", "text": "Leg\u0302era manpremado sur la papero, abruptaj haltoj kaj retus\u0302oj \u2013 la unuaj linioj de la letero \u2013 1944"}, {"text_idx": "#000015", "text": "Plej signifaj signoj c\u0302eestantaj en la skribo, lau\u0306 la grafologia metodo de Girolamo Moretti, kaj mezuroj lau\u0306 dekonoj:"}, {"text_idx": "#000016", "text": "angula 6 = sed kun mildigitaj anguloj en la malaltaj literaj refaldojsubtila 9 = pro la potenca sentokapablo kaj animdelikatecoligita interlitere 9 = facilo asocii ideojn kaj potenca logikopovosobra 8 = sobreca konduto, diskretecoklara 8 = klareca konceptado kaj precizeco de parolosaltetanta 8 = nervozecorigidaj stangoj 7-8 = neriproc\u0302ebla sinteno kaj kapablo teni sian honorvortonsinua 7 = psikologiaj kvalitoj, empatio, li certe konscie respondecas je siaj agoj"}, {"text_idx": "#000017", "text": "l a r g\u0302 e c o j \u2013 gravas atenti al c\u0302i tiuj tri signoj, kiuj estas fundamentaj por la persona socialig\u0302o-kapablo:"}, {"text_idx": "#000018", "text": "larg\u0302eco DE literoj 3-4, neregule, [ fakte strikta, mallarg\u0302a ] = intelekte sprita kaj verva, afekcie ofendig\u0302ema kaj j\u0302aluza \u2013 li, praktike, pro sia granda delikateco kaj sentemo, estas timema perdi kion li havas kaj kion li estas kaj senkonscie striktigas spacon ene de literoj. La kun-c\u0302eesto en lia skribo je subtila (altgrade) kaj je sinua (supermezura ) korektas lian maltrankvilon kaj angoron kaj li atingas sufic\u0302e bonan ekvilibron en la komprenado de la mondo kaj de personojlarg\u0302eco INTER LA LITEROJ 4-6 \u2013 neregula = matematike mezvaloro 5 dekonoj = ekvilibro en la interpersonaj rilatoj (inter la MIO kaj la CIO, inter si kaj la aliuloj)larg\u0302eco INTER LA VORTOJ 4-6 \u2013 neregula = ne-hiperkritikema sed kapabla bone diskriminacii kaj pesi, kaj en kazo de neceso li kapablas pike kvereli...."}, {"text_idx": "#000020", "text": "Kutime, subskribo estas gesto pli au\u0306tomata ol normala skribado, kaj en lia skribaj\u0302o g\u0302i konservis sian unuecon kaj personigon (ligita interlitere kaj ligita inter nomo kaj familia nomo), sen haltoj. Mi min demandas: kiom da subskriboj Bastien eligis dum sia vivo? Mi min respondas: certe vere multajn dum lia milita profesio.... tial, pro la au\u0306tomatisma rutino, li ne paneas en sia signaturo, kiu estas kaj restas tre fluanta...."}, {"text_idx": "#000021", "text": "La du subskriboj estas ec\u0302 pli leg\u0302ere strekitaj ol en la teksto \u2013 nur la finaj strekoj estas iomete pli premitaj kaj videblaj \u2013 el la dua pag\u0302o de la sama letero"}, {"text_idx": "#000022", "text": "En c\u0302i tiu bildo oni vidas pli bonan distribuon de energioj (la leg\u0302era premado sur la papero estas pli unuforma kun etaj emociaj densig\u0302oj, mallau\u0306taj ne abruptaj) kaj la vigla ritmo bone elmontras la eksaltojn de la literoj, jen supren jen suben rilate al la horizontala imagita baza linio( estas la lastaj vortoj de la unua pag\u0302o )"}, {"text_idx": "#000023", "text": "Louis Bastien en sia skribo aspektas kiel persono emocie forkonsumita (markita 2a-maniere); mi ec\u0302 au\u0306dacas diri ke li s\u0302ajnas preskau\u0306 \u201cnur la ombro de si mem\u201d. Kompreneble, tau\u0306gus sukcesi kompari la leteron kun aliaj antau\u0306aj skribaj\u0302oj, por certe aserti tion...., c\u0302iukaze tia estas mia neta impreso, ja. Krome, ankau\u0306 lia subskribo, per g\u0302ia absolute leg\u0302era premado (senkorpeca kaj glita) konfirmus mian netan impreson pri la malabundo da energioj de la skribanto. Certe ne necesas esti grafologo por ekrimarki ke lia subskribo ege diferencig\u0302as de la teksto. La tiom reduktitaj psikaj kaj fizikaj energioj de Bastien nesufic\u0302as al li por alfronti c\u0302iutagajn sindevigojn kaj taskojn, sed malgrau\u0306 c\u0302i tio lia karaktero konservig\u0302as fiera kaj firma (anguloj je tipo B, baza linio plutenata, rigidaj stangoj), c\u0302iam li deziranta plibonig\u0302i, montrante personecon kun aspiroj kaj ambicioj, kun solidaj moralaj principoj kiel gvidopunktoj por sia konduto."}, {"text_idx": "#000024", "text": "Rimarkinde postulema al si kaj al aliuloj, neniam kontenta pri la rezultoj, en la unua momento ankau\u0306 grafike li aspektas rigida strukture kaj sintene (rigidaj stangoj altgrade pro la rigoreco, baza linio plutenata pro la firmeco). Se vi faras komparon kun lia foto, ankau\u0306 tio elmontras brustos\u0302velon kaj fierecon. Sed, observante pluajn grafikajn detalojn, oni ekvidas ke lia skribo ne havas unuforman movadon... Fakte, li kapablas ens\u0302ovig\u0302i en homaj animfaldoj pro psikologia-sentokapablo kaj pro senelmontra-empatio, tute instinkta. Jen do, ke lia skribmaniero indikas plene lian ameman kaj afekcian kuntrenig\u0302on: / sinua 7 pro psika empatio, altgrada streko-delikateco pro la granda sentemo, dekstren-klina 6 kun kurbitaj stangoj 2-3 kaj la mildigitaj anguloj: c\u0302io esprimas inklinon al sincera indulgo. Estas markita 2a-maniere pro la impresig\u0302emo kiu vigligas lian emocieman senton, literoj saltetantaj donas al li pasiecon, malegala kun metodo kaj akurata spontanece indikas la intuicio-povon. / Li humane pulsas antau\u0306 g\u0302ojoj kaj malg\u0302ojoj, li ne estas rigida sed sentema al aliuloj, li estas atenta kaj inkline gaja, verva kaj bonvola en siaj kritikaj rimarkoj, kaj esence scivolema ulo. C\u0302iuj tiaj faktoroj kiuj apartenas al lia karaktero igas s\u0302ang\u0302ebla kaj varia lian skribmanieron, kiun certe oni ne povas taksi \u2018rigida\u2019 au\u0306 \u2018nemovig\u0302ema\u2019 (literoj vigle saltetantaj sur la baza linio, jen supren jen suben). Simple, li tre bone kapablas sinkontroli kaj estas diskreta (sobra, skribo bone organizita strukture sen troigoj). Vers\u0302ajne, ankau\u0306 c\u0302i tiun memkontrolon li lernis, devige, dum sia militvivo.... Estas mia logika supozo."}, {"text_idx": "#000025", "text": "Sed lia skribo, fidele kaj sendiskute, elmontras krizan momenton rilate al lia g\u0302enerala sanstato, kio neeviteble influas lian karakteron, liajn pensojn kaj atendojn: mi referencas al la delikata kaj tro leg\u0302era premado, al la kelkoje paneintaj sensolvaj gestoj kiuj kau\u0306zas la korektetojn, al la neregulaj larg\u0302ecoj (de literoj, inter la literoj kaj inter la vortoj: kelkfoje lia skribo striktig\u0302as, alifoje plilarg\u0302ig\u0302as), al la skriba irado, jen flua jen malfacilproceda, per kiu la mano paneas... Metafore mi jam diris ke li s\u0302ajnas, en 1944, \u201cnur ombro de si mem\u201d: fakte li estas trosentema kaj facile impresig\u0302ema, elc\u0302erpita kaj laca (neregula premado en jam tre delikata debileco), facile ekscitig\u0302ema kaj malkvieta, sed tutcerte bone konscia pri siaj psikaj kaj fizikaj mankoj. Tamen, lia persisto kaj obstino alfronti la obstaklojn (anguloj B) estas dau\u0306re helpataj de tre granda volo kiu same persistas (rigidaj stangoj kaj baza linio plutenata, angula skribo). Lia estmaniero kaj karaktero permesas al li rezisti kaj psikologie ne cedi antau\u0306 la kontrau\u0306ecoj ."}, {"text_idx": "#000026", "text": "Lia penso estas esence sprita kaj klara (angula, klara, ligita interlitere). Malgrau\u0306 lia psika fragileco (1944) kaj fizika malfortig\u0302o, li retenas tre grandan viglecon rilate al ideoj, imagoj kaj al laboraj projektoj: al kio estas farenda kaj al kio estas farebla (baza linio). Li konservas sian selektivan jug\u0302kapablon (klara \u2013 ligita \u2013 sinua \u2013 delikata premado \u2013 angula sed kun mildigitaj anguloj \u2013 larg\u0302a inter la literoj lau\u0306 mezvalora grado, tioj signifas ekvilibran jug\u0302opovon). Li konservas ec\u0302 sensivecan percepton (leg\u0302era kun markita 2a-maniere) kaj rimarkindajn logiko-deduktajn kapablojn (ligita interlitere 9). Lia mensa rigoro kiam li devas elekti kaj alpreni decidojn, kaj lia firmeca sinteno apartenas al li, al lia karaktero, al liaj travivitaj spertoj kaj donas al li forton por dau\u0306re agadi, kaj tioj tutcertee ne nuligas lian kapablon adaptig\u0302i kaj havi bonvolemajn sentojn. Fakte li estas kaj restas prudenta (sobra, mezgrada kalibro, t.e. en lanormo) kaj kapablas kontroli sian nervozecon (sinua kaj stangoj ne plene rigidaj)."}, {"text_idx": "#000027", "text": "Tio, pri kio mi miras tra lia skribaj\u0302o estas lia kapablo konservi samtempe voloplenan forton kaj ekvilibran j\u0302ug\u0302on (intelektaj kvalitoj) en kunteksto de ekstrema debileco (fizikaj kaj fiziologiaj mankoj). Mi konkludas ke li estas persono kun multaj psikaj rimedoj por bone kaj efike utiligi siajn etajn fortojn kaj kontrau\u0306stari malhelpojn, kaj ke li estas homo kiu g\u0302is la fino de sia vivo kaj fortoj proponas al si labori senhalte, obstine."}, {"text_idx": "#000028", "text": "Lia propulsa pus\u0302o devenas probable de liaj nombraj aspiroj kaj de lia forta imagpovo. Li mortis je respektinda ag\u0302o: 93 jarojn!"}, {"text_idx": "#000029", "text": "Bastien konfirmig\u0302as dotita per specialaj perceptivaj antenoj por sin sintonizi al aliuloj (rimarkinda leg\u0302era manpremado). Li havas instinktan delikatecon. Konsidere je lia honesteco, jug\u0302ekvilibro, skrupulemo, instinkta intuo kaj diskreteco, li kapablas defendi sian vundeblon kaj ekcesan sensan percepton, tial ke \u2013 por ne farig\u0302i kaptaj\u0302o de mallau\u0306dantoj au\u0306 kontrau\u0306uloj \u2013 li rigore sekvas la normojn. Pro c\u0302iuj c\u0302i supraj elementoj, kiuj pozitive kaj reciproke ekvilibrig\u0302as, li neniam estos prevarikanto au\u0306 perforta,. Li posedas talenton por sukcese arbitracii en juraj demandoj, t.e. por esti bona jug\u0302anto."}, {"text_idx": "#000032", "text": "Follow Pioniroj de Esperanto on "}, {"text_idx": "#000033", "text": "revuo UNESKO-KURIERO: ligiloj al aperintaj numeroj troveblas en: "}, {"text_idx": "#000034", "text": "ligiloj al aperintaj numeroj troveblas en: "}, {"text_idx": "#000036", "text": "Segui assieme ad altri 57 follower\nHai gia\u0300 un account ? Accedi ora."}, {"text_idx": "#000037", "text": "Visualizza il sito nel Reader"}]